**ПОКАНА ЗА ПРЕСКОНФЕРЕНЦИЯ**

 **Уважаеми колеги,**

 Ректорът на Химикотехнологичен и металургичен университет проф. д-р инж. Митко Георгиев има удоволствието да Ви покани **на 20.12.2016г. (вторник) от** **11:00 часа на пресконференция в зала 210, сграда А - Ректорат на Химикотехнологичен и металургичен университет (ХТМУ), бул. „Св. Климент Охридски” №8** по повод стартирането на проект **„Реконструкция, модернизация и въвеждане на мерки за енергийна ефективност в учебен корпус на Химикотехнологичен и металургичен университет - град София“**, финансиран по Оперативна програма „Региони в растеж“ 2014-2020 г., съфинансирана от Европейския съюз чрез Европейски фонд за регионално развитие, Приоритетна ос 3 „Регионална образователна инфраструктура”.

 **Общата стойност на проекта е 2 999 836.48 лв.,** от които **2 544 353.01 лв**, финансирани от Европейски фонд за регионално развитие и **449 003.47 лв.**, национално финансиране, с продължителност на дейностите 30 месеца и срок на приключване 26 април 2019 година.

 Целта на проекта е чрез реконструкцията на сграда "В" и прилежащите ѝ учебни халета на ХТМУ в гр. София да се подобрят условията за образователни услуги, качеството на образователната среда в сферата на висшето образование и въвеждането на мерки за подобряване на енергийна ефективност в реновирания корпус.

 Мерките ще допринесат за създаване на модерни образователни условия, като същевременно по-добрите експлоатационни характеристики на сградата в обхвата на интервенцията значително ще допринесат за удължаването на нейния жизнен цикъл и за спомогането за намаляване на парниковите газове. Всичко това ще доведе и до подобряването на образователната инфраструктура на ХТМУ, предоставянето на квалификация и умения на учащите в университета, отговарящи на нуждите на пазара на труда.

 Ще се осигури равен достъп на групите в неравностойно положение, както и създаването на нови работни места (ориентирани към местните малки и средни предприятия от строителния сектор), конкурентоспособност и адаптация на градската среда към очакваните климатични промени, като крайният резултат е наличието на достъпни и атрактивни публични културни услуги.

**За повече информация:**

**Веселина Колева - Ръководител проект**

тел: +359 88 8054360, e-mail: v.koleva@concredo-bg.com

**Емилия Маринова - “Връзки с обществеността и медиите”**
тел: +359 88 6343675